O‘zbekistonda Yevropa ta’limi kunlari o‘tkaziladi

2013-yil 11—15-noyabr kunlari O‘zbekistonda Yevropa ta’limi kunlari o‘tkaziladi. Uning doirasida “Yevropa Ittifoqidagi ta’lim” ta’limiy ko‘rgazmasi, mamlakatimiz universitetlarida “Erazmus Mundus” stipendial dastur taqdimotlari va ushbu dastur bitiruvchilari uchun davra suhbati bo‘lib o‘tadi. Bu haqda O‘zA xabar bermoqda.

Ta’kidlash joiz, O‘zbekiston va Yevropa oliy o‘quv yurtlari o‘rtasidagi hamkorlik “Tempus” dasturi doirasida amalga oshirilmoqda, u esa o‘z navbatida yana bir dastur – “Erazmus Mundus” faoliyatiga zamin yaratdi.
“UzReport” ma’lum qilishicha, Yevropa Ittifoqining O'zbekistondagi vakolatxonasi rahbari Yuriy Shterkning so‘zlariga ko‘ra, keyingi 19 yil ichida Tempus dasturi doirasida O‘zbekiston va YEI oliy o‘quv yurtlari o‘rtasida uzoq muddatli hamkorlik ishlari davom etmoqda. Ayni paytda ushbu hamkorlikka 55 ortiq o‘zbek oliy o‘quv yurtlari jalb etilgan. 2013-yilda respublikaning 37 OTMdan iborat jamoalari uchun 11 yangi loyiha ish boshlaydi. Bunda Oliy va o‘rta maxsus ta’lim vazirligining 7 ta loyihasi ham ishtirok etadi. Loyihalarning umumiy byudjeti 9,2 million yevroni tashkil qiladi, bundan 5,3 million yevro 7 ta milliy loyiha uchun ajratilgan.
Foto © O‘zA